Genesis 6:1-4 Die sondige lewe, volgens eie begeertes, het op aarde so toegeneem dat die sterkste mans na willekeur die vroue wat hulle wil hê, neem. Die neem van meerdere vroue word veral onder die sterktes en die magtiges al hoe meer ’n gewoonte. Die sterktes neem vir hulle die mooiste vroue wat hulle maar verkies. Dit is ’n simtoom van die toenemende verderf van die mensdom.
Die HERE reageer daarop in vers 3. Die mense word in daardie tyd nog baie oud. Dit is God se Gees wat die lewe gee. Sonder dat die Gees die lewe, die asem gee, kan niemand bly lewe nie. Die HERE sien hoe mense al hoe meer hulle lewe misbruik. Hy sal wys dat die mense van Sy Gees afhanklik is om te kan lewe. God se straf vir die mensheid is dat hulle nie meer so lank sal lewe nie. Die leeftye wat toe tot omtrent 900 jaar is, sal verminder. Dan sal hulle hul eie sterflikheid beter besef. Besef dat hulle lewe broos is. Sien Psalm 103:14-16. Die mens se leeftyd sal afgaan en dan kom die tyd dat mense nie ouer as 120 jaar word nie. Ook die sterktes en die magtiges moet erken dat hulle die lewe niet self kan vashou nie. Ook ons moet in ons tyd besef dat ons deur oefening en ‘n gesonde lewe die lewe nie kan vashou nie. Net deur die geloof in Christus gee de Gees ons ewige lewe!